Свети Гьорги
Народна песен

chitanka.info

Излязъл ми Свети Гьорги

да обхожда посевите:

зимницата, летницата.

Обходил ги и си тръгнал.

В зеленото равно поле

го срещнала сура ламя,

опашата със три глави.

Провикнал се Свети Гьорги:

— Назад, назад сура ламя!

А ламята не го чула.

Разсърдил се Свети Гьорги,

чче извадил остра сабя,

отсякъл и дор три глави,

че потекли дор три реки:

първа река жълто жито,

втора река руйно вино.

Хайде жито — по орачи,

по орачи и копачи.

Хайде вино по лозари,

прясно мляко при овчари.

Наздраве ти, Свети Гьорге!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.